চপের দোকানের আড়ালে ঘণ্টাচুক্তি মধুচক্র! হাতেনাতে তরুণ-তরুণী পাকড়াও তারপর কী হল দেখুন

নদিয়া: নদিয়ার (Nadia) তেহট্টে (Tehatta) চপের দোকানের আড়ালে চলছিল মধুচক্র! বৃহস্পতিবার বেলা ১১টা নাগাদ বিষয়টি প্রকাশ্যে আসতেই চাঞ্চল্য ছড়ায় বেতাই বাজার এলাকায়। স্থানীয় ব্যবসায়ীদের উদ্যোগে হানা দেওয়া হয় ওই দোকানে। সেখান থেকেই হাতেনাতে আটক করা হয় এক তরুণ-তরুণীকে। অভিযোগ, ঘণ্টাচুক্তিতে দোকান ভাড়া দিয়ে দীর্ঘদিন ধরেই অসামাজিক কার্যকলাপ চালাচ্ছিলেন দোকান মালিক (District news)।

ঘটনার খবর ছড়িয়ে পড়তেই স্থানীয় ব্যবসায়ী এবং সাধারণ মানুষের মধ্যে তীব্র ক্ষোভ তৈরি হয়। দোকানের সামনে বিক্ষোভে ফেটে পড়েন তাঁরা। পরে উত্তেজিত জনতা দোকানে ব্যাপক ভাঙচুর চালায়।

স্থানীয়দের অভিযোগ, বহুদিন ধরে চপ বিক্রির আড়ালে ওই ব্যবসায়ী অসামাজিক কাজ চালাচ্ছিলেন। বাজার কমিটি এবং অন্য ব্যবসায়ীরা একাধিকবার সতর্ক করলেও কোনও গুরুত্ব দেননি তিনি। কাছেই রয়েছে উচ্চ মাধ্যমিক স্কুল, প্রাথমিক বিদ্যালয়, মন্দির এবং বিশ্রামাগার— প্রতিদিন হাজার মানুষের আনাগোনা হয় এলাকায়। তার মধ্যেই প্রকাশ্যে এমন কাজ চলছিল বলে ক্ষোভে ফুঁসছেন বাসিন্দারা।

আরও পড়ুন: সাসপেন্ড হওয়ার পর বাবরি মসজিদ নিয়ে হুমায়ুন যা বললেন…

স্থানীয় স্বপন ঘোষ, শুভঙ্কর ঘোষ, পিন্টু ঘোষ, অরিত্র মণ্ডলদের অভিযোগ, “ঘণ্টাচুক্তিতে কেবিন ভাড়া দিয়ে অসামাজিক কাজ চালানো হচ্ছিল। এই ঘটনা লজ্জাজনক। প্রশাসন কঠোর ব্যবস্থা নিক।”

বেতাই বাজার ব্যবসায়ী সমিতির সম্পাদক পার্থ বিশ্বাস বলেন, “এর আগে সতর্ক করা হয়েছিল। তবুও মালিক নিজের আচরণ বদলাননি। দোকান মালিকের বিরুদ্ধে থানায় লিখিত অভিযোগ জানানো হবে।”

ঘটনার খবর পেয়েই পুলিশ ঘটনাস্থলে পৌঁছায়। পুলিশ জানিয়েছে, তিনজনকে উদ্ধার করা হয়েছে। অভিযোগের ভিত্তিতে তদন্ত শুরু হয়েছে এবং প্রয়োজনীয় ব্যবস্থা নেওয়া হবে।